Бъз
Бъз (Sambucus) е род двусемеделни растения от около 30 вида, основно разпространени в умерения пояс на северното полукълбо, но има и в южното. Повечето са храсти или ниски дървета. В България виреят 3 вида: черен, червен бъз и бъзак (тревист бъз).

Внимание: зелените или недоузрели плодове, както и семената на зрелите плодове съдържат самбуцин и самбунигрин, които са отровни. И при трите вида бъз плодовете имат високо съдържание на витамин С.

Видове 
 Черни бъзове – растат в топлите части на Европа и Северна Америка; храстовидни до височина 5 – 8 м, понякога дървета до 15 м; черни до тъмносини плодове.
 Sambucus caerulea (S. glauca) – западната част на Северна Америка
 Sambucus canadensis – източната част на Северна Америка
 Sambucus mexicana – Мексико и Централна Америка
 Sambucus nigra (черен бъз) – Европа и Западна Азия
 Sambucus simpsonii – югоизточните щати на САЩ
 Sambucus peruviana – северните части на Южна Америка
 Sambucus velutina – югозападните части на Северна Америка
 Червени бъзове – разглеждани като група видове или като подвидове на Sambucus racemosa, разпространени в по-студените региони в северното полукълбо. Ниски храсти с ярко-червени плодове, рядко достигащи до височина 3 – 4 м.
 Sambucus callicarpa – западното крайбрежие на Северна Америка
 Sambucus chinensis – в планините на Източна Азия
 Sambucus microbotrys – в планините на югозападните части на Северна Америка
 Sambucus pubens – северните части на Северна Америка
 Sambucus racemosa (червен бъз) – Северна Европа, северозападните части на Азия
 Sambucus sieboldiana – Корея и Япония
 Sambucus tigranii – в планините на Югозападна Азия
 Sambucus williamsii – Югоизточна Азия
 Sambucus melanocarpa е междинен вид между черните и червените бъзове. Според някои се класифицира като подвид на червения бъз (S. racemosa melanocarpa). Разпространен в западните части на Северна Америка. Ниски храсти, рядко достигащи до височина 3 – 4 м.
 Австралийски бъзове – два вида храсти с бели или жълти плодове, достигащи до 3 м.
 Sambucus australasica – Нова Гвинея, източните части на Австралия
 Sambucus gaudichaudiana – сенчести райони в югоизточните части на Австралия

 Тревисти бъзове – за разлика от другите видове са тревисти многогодишни растения, от чийто корен всяка година излиза ново стъбло с едно съцветие. Достигат до 1,5 – 2 м височина.
 Sambucus adnata – Хималаи и Източна Азия
 Sambucus ebulus (бъзак) – Централна и Южна Европа, Северозападна Африка и Югоизточна Азия

 
Защитени лечебни растения